Diari Oficial de la Generalitat Valenciana


Sumari del DOGV 7139, del 25-10-2013 (2013/10808)

Notificació de la sentència dictada en el procediment ordinari número 785/2011.
-------------------------------------------------------------------------------

### Dades del document

Número de DOGV
:   7139

Data del DOGV
:   25-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10697


Organisme emissor
:   Jutjat de Primera Instància i Instrucció Número 6 de Paterna

Tipus de document
:   Edicte

Notificació de la sentència dictada en el procediment ordinari número 785/2011. [2013/10996]  
En el procediment de juí ordinari 785/2011 s'ha dictat la resolució que, literalment, diu així:  
«M.ª José Llorca Alcalá, magistrada jutgessa d'este Jutjat, a l'empara d'allò que s'ha previst en l'article 6.2 del Reglament 2/2000, de 25 d'octubre, de Jutges Adjunts, en relació amb l'article 307.2 II de la Llei 6/1985, d'1 de juliol, Orgànica del Poder Judicial, subscric íntegrament el següent projecte de resolució:  
Sentència número 11/2013  
Paterna, 22 de gener de 2013  
Dispositiva  
Estime íntegrament la demanda interposada a instàncies del procurador Carlos E. Solsona Espriu, en nom i representació de Vicente López Riera, Amparo López Riera i Antonio Vila Salas, contra el demandat Proconspa S. XXI, SL, Bernardo Ramírez García, José Antonio Conde Vázquez, Antonio Nieto Álvarez i José Luis Martínez Milán, declarats en rebel·lia en les presents actuacions, sobre incompliment de la relació contractual, i condemne Proconspa S. XXI, SL, amb la responsabilitat solidària dels codemandats, Bernardo Ramírez García, José Antonio Conde Vázquez, Antonio Nieto Álvarez i José Luis Martínez Milà, que, una vegada siga ferma esta sentència, procedisquen al compliment dels contractes subscrits amb els demandants, i:  
  
A) Es procedisca a l'atorgament d'una escriptura pública de transmissió i entrega a favor dels demandants, amb la declaració d'obra acabada i s'aporte un certificat final d'obra nova i un justificant de contractació d'assegurança desenal, i, així mateix, amb divisió material i jurídica de la planta baixa, segons allò que s'ha pactat, en el local que dóna al carrer de Jacinto Benavente, i un altre al carrer de Sant Agustí, de Paterna, en els termes següents:  
  
A favor de Vicente López Riera:  
a) Per permuta:  
Porta número 8 Finca registral 82034  
Garatge número 6 Finca registral 82025  
Traster número 6 Finca registral 82162  
œ planta baixa  
  
Jacinto Benavente Finca registral 82402  
b) Per compra:  
Porta número 11 Finca registral 82337  
Garatge número 5 Finca registral 82667  
Traster número 5 Finca registral 82819  
Traster número 3 Finca registral 82953  
  
A favor d'Amparo López Riera, per permuta:  
Porta número 5 Finca registral 82806  
Garatge número 4 Finca registral 82330  
Traster número 4 Finca registral 82764  
œ planta baixa  
Jacinto Benavente Finca registral 82637  
  
A favor d'Antonio Vila Salas, per permuta:  
Porta número 9 Finca registral 82881  
Garatge número 1 Finca registral 82095  
Traster número 1 Finca registral 82038  
Planta baixa  
Sant Agustí Finca registral 82816  
  
Tots els immobles es troben inscrits en el Registre de la Propietat de Paterna número 2, amb l'advertència que si no ho efectuen es procedirà a efectuar-ho d'ofici i a costa d'ells.  
Així mateix, quant a la petició de condemna a escripturar la vivenda porta número 9, a favor del demandant, Antonio Vila Salas, per al cas que els demandats no alliberaren la finca de la càrrega hipotecària que pesa sobre esta, que se substituïsca la porta número 9, i en el seu lloc s'atorgue una escriptura pública de la porta número 2 de la finca registral 82534.  
B) S'entreguen als demandants els immobles perfectament acabats, en les condicions pactades en el contracte, lliures de càrregues, i que cancel·len les càrregues hipotecàries i de qualsevol tipus que pesen sobre estos i amb llicència d'ocupació, amb l'advertència que si així no ho fan s'autoritza els actors a realitzar-ho a costa d'ells.   
C) Es pague als demandants l'interés legal des de la presentació de la demanda fins a l'atorgament d'escriptura en els termes pactats, sobre el valor dels immobles assenyalats en els contractes.  
Amb la imposició expressa de les costes causades en el present procediment als demandats.  
Notifiqueu esta sentència a les parts i feu-los saber que s'hi pot interposar un recurs d'apel·lació en el termini de 20 dies des de la seua notificació, del qual coneixerà l'Audiència Provincial de València.  
  
Esta és la meua sentència, de la qual cal portar una testimoniança a les actuacions corresponents i ha de quedar l'original en el llibre de sentències, que pronuncie, mane i firme.  
Publicació. La sentència anterior ha sigut donada i publicada per la magistrada jutgessa que la subscriu, el mateix dia de la seua data, mentres celebrava audiència pública, davant de mi, el secretari. En done fe.»  
I com a conseqüència del parador ignorat de Proconspa S. XXI, SL, estenc este edicte perquè servisca de cèdula de notificació.  
  
Paterna, 30 de maig de 2013.- La secretària judicial: María Macías Sánchez.